smcproject/ml-wiki-sentences huggingface dataset:
റാഫേൽ വരച്ച ചിത്രങ്ങൾ Madonna and Child with Book അവലംബം കൂടുതൽ വായനയ്ക്ക് The standard source of biographical information is now: V. Golzio, Raffaello nei documenti nelle testimonianze dei contemporanei e nella letturatura del suo secolo , Vatican City and Westmead, 1971 The Cambridge Companion to Raphael , Marcia B. Hall, Cambridge University Press, 2005, ISBN 0-521-80809-X , New catalogue raisonné in several volumes, still being published, Jürg Meyer zur Capellen, Stefan B. Polter, Arcos, 2001-2008 Raphael , Pier Luigi De Vecchi, Abbeville Press, 2003 Raphael , Bette Talvacchia, 2007, Phaidon Press Raphael ; John Pope-Hennessy , New York University Press, 1970, ISBN 0-8147-0476-X Raphael: From Urbino to Rome ; Hugo Chapman, Tom Henry, Carol Plazzotta, Arnold Nesselrath, Nicholas Penny , National Gallery Publications Limited, 2004, ISBN 1-85709-999-0 (exhibition catalogue) Raphael Trail: The Secret History of One of the World's Most Precious Works of Art ; Joanna Pitman, 2006 Raphael - A Critical Catalogue of his Pictures, Wall-Paintings and Tapestries , catalogue raisonné by Luitpold Dussler published in the United States by Phaidon Publishers, Inc., 1971, ISBN 0-7148-1469-5 (out of print, but there is an online version  here Archived 2011-07-20 at the Wayback Machine . ) Wolk-Simon, Linda.
Raphael at the Metropolitan: The Colonna Altarpiece .
New York: The Metropolitan Museum of Art. ISBN 9781588391889 .
പുറത്തേയ്ക്കുള്ള കണ്ണികൾ റാഫേൽ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Raphael Research Resource from the National Gallery, London V A London online feature on the Raphael Cartoons Archived 2009-06-12 at the Wayback Machine .
Ten drawings and three paintings from the Royal Collection Web Gallery of Art Most of the Raphael/Raimondi prints from the San Francisco Museums Archived 2007-09-26 at the Wayback Machine .
Raphael Project/Raffael Projekt Archived 2017-04-30 at the Wayback Machine .
Website of Teylers Museum Archived 2013-05-01 at the Wayback Machine .
on the provenance of the Raphael drawings in the museum's collection.
വില്ലെം ഡി കൂനിംഗ് ഇംഗ്ലീഷ് വിലാസം https://ml.wikipedia.org/wiki/Willem_de_Kooning
വില്ലെം ഡി കൂനിംഗ് ( ഏപ്രിൽ 24, 1904 – മാർച്ച് 19, 1997) ഡച്ച് - അമേരിക്കൻ ചിത്രകാരനായിരുന്നു.
നെതർലാൻഡ്സിലെ റോട്ടർഡാമിൽ 1904 ഏ.
12-ആം വയസ്സിൽ, സ്കൂൾ വിദ്യാഭ്യാസം പൂർത്തിയാക്കിയശേഷം വാണിജ്യാടിസ്ഥാനത്തിൽ ചിത്രങ്ങൾ വരയ്ക്കുന്ന ഒരു സ്ഥാപനത്തിൽ ചേർന്നു.
ചിത്രശാലകളിൽ പരിശീലനം
1916 മുതൽ 24 വരെ റോട്ടർ ഡാമിലെ അക്കാഡമി ഒഫ് ഫൈൻ ആർട്ട്സിലെ സായാഹ്നക്ലാസ്സിൽ പഠനം നടത്തുകയും അതിനു ശേഷം 1924-ൽ ബെൽജിയത്തിലെത്തുകയും ബ്രാസ്സൽസിലേയും ആന്റ്വെർപ്പിലേയും ചിത്രശാലകളിൽ ചേർന്നു കൂടുതൽ പരിശീലനം നേടുകയും ചെയ്തു.
1926-ൽ അമേരിക്കയിൽ സ്ഥിരതാമസമാക്കി.
അവിടെ വീടുകൾ പെയിന്റു ചെയ്താണ് ഉപജീവനം നടത്തിയത്.
എക്സ്പ്രഷണിസ്റ്റ് ചിത്രകാരനായ ആർഷിൽ ഗോർക്കിയുമായുളള സൌഹൃദം തന്റെ മനസ്സിലുളള ചിത്രങ്ങൾ രചിക്കുന്നതിന് ഇദ്ദേഹത്തെ പ്രചോദിപ്പിച്ചു.
അങ്ങനെ ഗൗരവമായ ചിത്രകലയിലേക്ക് ഇദ്ദേഹം കാലൂന്നി.
1935 മുതൽ 1939 വരെ ഫെസാൽ ആർട്ട്സ് പ്രോജക്റ്റിനു വേണ്ടി നിരവധി ചുമർ ചിത്രങ്ങൾ വരച്ചു.
1940 വരെയുളള മറ്റു ചിത്രങ്ങളിൽ മുഖ്യമായും ഛായാചിത്രങ്ങളും പരിസരദൃശ്യങ്ങളുമാണുളളത്.
എങ്കിലും മുപ്പതുകളിൽത്തന്നെ അമൂർത്തമായ ചിത്രങ്ങൾ ഇദ്ദേഹം വരച്ചുതുടങ്ങിയിരുന്നു.
ഒരു തരം അമൂർത്ത രേഖാ ചിത്രണമായിരുന്നു 40 കളിൽ നടത്തിയിരുന്നത്.
പെയിന്റിംഗ് (1948) അവയുടെ പ്രാതിനിധ്യ സ്വഭാവം പ്രദർശിപ്പിക്കുന്ന ഒരു ചിത്രമാണ്.
അബ്സ്ട്രാക്ട് എക്സ്പ്രഷണിസ്റ്റ്
1948-ലാണ് ഇദ്ദേഹം തന്റെ പ്രഥമ ചിത്രപ്രദർശനം നടത്തിയത്.
1950 ആയപ്പോഴേക്കും അമൂർത്തതയുടെ പുതിയ ഭാവതലങ്ങളുമായി കൂനിംഗ് തന്റേതായ ഒരു ശൈലിക്ക് രൂപം നൽകി.
അത് ഇദ്ദേഹത്തെ അമേരിക്കൻ ചിത്രകലയിലെ "അബ്സ്ട്രാക്ട് എക്സ്പ്രഷണിസത്തിന്റെ പ്രവാചകനാക്കി മാറ്റി.
ആ ശൈലി പിൽക്കാലത്ത് ന്യൂയോർക്ക് സ്കൂൾ എന്ന പേരിലും അറിയപ്പെട്ടു.
സ്ത്രീകളുടെ ചിത്രങ്ങൾ
1952 മുതൽ ഇദ്ദേഹം വരച്ച സ്ത്രീകളുടെ ചിത്രങ്ങൾ വിവിധ ഭാവങ്ങളെ മനോഹരമായി ആവിഷ്കരിച്ചവയാണ്.
അതിൽ അധീശത്വം പുലർത്തുന്ന സ്ത്രീയും, ഉർവരതയുടെ പ്രതീകമായ സ്ത്രീയും രതിചിഹ്നമാക്കപ്പെട്ട സ്ത്രീയുമൊക്കെയുണ്ട്.
1952-ലെ വുമൺ ആണ് അക്കൂട്ടത്തിൽ ഏറെ ശ്രദ്ധേയമായത്.
അമൂർത്തമായ വരകൾക്കും സ്ത്രീരൂപങ്ങൾക്കുമിടയിൽ ചാഞ്ചാടുന്ന ഒരു കലാശൈലിയായിരുന്നു ഇദ്ദേഹം സ്വായത്തമാക്കിയിരുന്നത്.
1997 മാർച്ച് 19 ന് ന്യൂയോർക്കിലുള്ള ലോംഗ് ഐലണ്ടിൽ ഇദ്ദേഹം നിര്യാതനായി.
പുറത്തേക്കുള്ള കണ്ണികൾ http://www.moma.org/collection/artist.php?artist_id=3213 http://www.findagrave.com/cgi-bin/fg.cgi?page=gr GRid=3810 http://www.zappa-analysis.com/kooning/index.html Archived 2016-09-24 at the Wayback Machine .
http://www.xavierhufkens.com/artists/?artist_intro=Willem_de_Kooning http://cdm15264.contentdm.oclc.org/cdm/ref/collection/p16075coll3/id/21 Archived 2012-11-28 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡി കൂനിംഗ്, വിലെം (1904 - ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
വില്ലേജ് ഫെറ്റെ ഇംഗ്ലീഷ് വിലാസം https://ml.wikipedia.org/wiki/Village_F%C3%AAte
1639-ൽ ഫ്രഞ്ച് കലാകാരനായ ക്ലോഡ് ലോറെയ്‌ൻ (real name Claude Gellée),വരച്ച ഓയിൽ-ഓൺ-കാൻവാസ് ചിത്രം ആണ് വില്ലേജ് ഫെറ്റെ.
(or in Fr. La Fête villageoise) ഈ ചിത്രത്തിനോടൊപ്പം Seaport at Sunset എന്ന ചിത്രവും കൂടി ലാൻഡ്‌സ്‌കേപ്പ് ആർക്കിടെക്റ്റും ഗാർഡനറുമായ ആന്ദ്രേ ലെ നോട്ട്രെ 1693-ൽ ലൂയി പതിനാലാമന് നല്കുകയുണ്ടായി.
ഇത് നിലവിൽ പാരീസിലെ ലൂവ്രെയിൽ സംരക്ഷിക്കുകയും പ്രദർശിപ്പിക്കുകയും ചെയ്യുന്നു.
ക്ലോഡിന്റെ ലിബർ വെരിറ്റാറ്റിസ്, താൻ വരച്ച ചിത്രങ്ങൾ രേഖപ്പെടുത്തി വരച്ച രജിസ്റ്ററിൽ, ഫെറ്റിന്റെ (നമ്പർ 13) ഡ്രോയിംഗിന്റെ പിൻഭാഗത്ത് ഈ ചിത്രം അർബൻ എട്ടാമനായി വരച്ചതാണെന്ന് ഒരു കുറിപ്പുണ്ട്.
മറ്റ് സ്രോതസ്സുകൾ സൂചിപ്പിക്കുന്നത് കലാകാരൻ അർബൻ എട്ടാമനായി വില്ലേജ് ഫെയ്റ്റും സീപോർട്ട് അറ്റ് സൺലൈറ്റ് വരച്ചിരുന്നുവെന്നും എന്നാൽ ഈ രണ്ട് ചിത്രങ്ങളും 1798-ൽ ബാർബെറിനി രാജകുമാരൻ വിറ്റഴിച്ചു എന്നാണ്.
അതിനാൽ ലൂവ്രെ പെയിന്റിംഗ് നഷ്ടപ്പെട്ട ഒറിജിനലിന് ശേഷം ക്ലോഡ് ലോറെയ്ൻ വരച്ച ഒരു പകർപ്പായിരിക്കണം.
1669-ലെ മറ്റൊരു പകർപ്പ് ഇംഗ്ലണ്ടിലെ ലോർഡ് യാർബറോയുടെ കൈവശമുണ്ടായിരുന്നു, മറ്റൊന്ന് സെന്റ് പീറ്റേഴ്‌സ്ബർഗിലെ സ്ട്രോഗനോവ്സ് ശേഖരത്തിൽ ഉണ്ടായിരുന്നു.
മറ്റ് നിരവധി ചിത്രകാരൻ തന്നെ വരച്ച പകർപ്പുകളും മറ്റു പകർപ്പുകളും നിലവിലുണ്ട്.
കൂടുതൽ വായനയ്ക്ക് Dullea, Owen J., Claude Gellée de Lorrain , New York, Scribner and Wellford, 1887.
Chiarini, Marco.
Claude Lorrain – Selected Drawings.
Pennsylvania State University Press, 1968.
Michael Kitson , Claude Lorrain, Liber veritatis (British Museum Publications, London, 1978) ISBN 0-7141-0748-4 Russell, H. Diane, Claude Lorrain, 1600–1682 , New York, George Braziller, 1982.
Lagerlöf, Margaretha Rossholm, Ideal Landscape: Annibale Carracci , Nicolas Poussin and Claude Lorrain , New Haven, Yale University Press, 1990.
Sonnabend, Martin, Whiteley, Jon, Ruemelin, Christian, Claude Lorrain: The Enchanted Landscape , Lund Humphries (2011).
അവലംബം പുറംകണ്ണികൾ La Fête villageoise at the Louvre Claude's Biography, Context and Artworks National Gallery www.
വില്ലുകാൽ
വില്ലുകാൽ , ഇംഗ്ലീഷിൽ bow-leggedness ശാസ്ത്രീയ നാമം genu varum എന്നത് മനുഷ്യശരീരത്തിലെ കാലിനെ ബാധിക്കുന്ന ഒരു അവസ്ഥ അല്ലെങ്കിൽ അസുഖമാണ്.
ഈ അവസ്ഥാബാധിതരുടെ കാലുകൾ വില്ലുപോലെ വളഞ്ഞിരിക്കും.
നവജാതശിശുക്കളിൽ കാണുന്ന ചെറിയരീതിയിലുള്ള വളവ് മുതൽ റിക്കറ്റ്സ് ബാധിച്ച് മുതിർന്നവരിൽ കാണുന്ന വളവും വില്ലുകാൽ എന്നാണ് അറിയപ്പെടുന്നത്.
നവജാതശിശുക്കളിൽ കാണപ്പെടുന്ന ചെറിയതോതിലുള്ള കാൽ വളവ് ഗർഭാവസ്ഥയിൽ ഉണ്ടാകുന്നതാണ്.
ഇത് ശിശുവളരുന്നതോടെ താനെ ശരിയാവാറുണ്ട്.
എന്നാൽ ശിശുക്കൾക്ക് റികറ്റ്സി എന്ന അസുഖമോ എല്ലിനെ ബാധിക്കുന്ന മറ്റേതെങ്കിലും അസുഖമോ ബാധിച്ചിട്ടുങ്കിലും ശരിയാര പോഷകങ്ങൾ ലഭിക്കാതിരുന്നാലും കാലിലെ വളവ് മാറിയില്ലെന്നു വരാം.
കുതിരസവാരി സ്ഥിരം ചെയ്യുന്നവർക്കും ജോക്കികൾക്കും ജോലി സംബന്ധമായും തുടയെല്ലിനെ ബാധിച്ചിട്ടുള്ള അപകടം മൂലവും വളവ്  ഉണ്ടാകാം.
നവജാതശിശുക്കളിൽ
3-4 വയസ്സുവരെയുള്ള കുട്ടികളിൽ ഒരു ചെറിയ പരിധി വരെ കാലുകൾ വളഞ്ഞിരിക്കാറുണ്ട്.
ഇങ്ങനെയുള്ള കുട്ടികൾ ഇരിക്കുമ്പോൾ പാദം തമ്മിൽ ചേർന്നിരിക്കുകയും തുടയെല്ലുകളും കാലും പുറത്തേക്ക് വളഞ്ഞിരിക്കുകയും ചെയ്യും.
കുട്ടി നിൽകുമ്പോൾ മുട്ടുകൾ തമ്മിൽ ചേർത്തു വച്ചാലും അതിനു കീഴെയുള്ള ഭാഗത്തിനു വില്ലു പോലെ വളവ് കാണപ്പെടാം.
നവജാത ശിശുവിന്റെ ആദ്യവർഷങ്ങളിൽ ഈ അവസ്ഥക്ക് മാറ്റമുണ്ടായി കാലുകൾ നിവർന്നു വരുന്നു.
ബന്ധപ്പെട്ട മറ്റു രോഗങ്ങൾ വക്രപാദം അഥവാ ചുരുട്ടുകാൽ നോക്ക് നീസ് റഫറൻസുകൾ
വില്ലുപാട്ട് ഇംഗ്ലീഷ് വിലാസം https://ml.wikipedia.org/wiki/Villupattu Villu Paatu (English: Bow Song,Tamil: வில்லுப்பாட்டு), also known as Villadichampaatu, is an ancient form of musical story-telling in India where narration is interspersed with music.
തെക്കൻ തിരുവിതാംകൂറിൽ രൂപംകൊണ്ട ഒരു കഥാകഥനസമ്പ്രദായമാണ് വില്ലുപാട്ട് .
വില്പാട്ട്, വില്ലടിച്ചാൻപാട്ട്, വില്ലടി, വില്ലുകൊട്ടിപ്പാട്ട് എന്നൊക്കെ ഇതിന്‌ പേരുകളുണ്ട്.
തെക്കൻപാട്ടുകൾ എന്നറിയപ്പെട്ടിരുന്ന കഥാഗാനങ്ങളാണ് വില്ലടിച്ചാൻപാട്ടിന് ഉപയോഗിച്ചിരുന്നത്.
അതുകൊണ്ടാവാണം തെക്കൻപാട്ടുകൾ എന്നാൽ വില്ലടിച്ചാൻപാട്ടുകൾ എന്ന പണ്ഡിതന്മാർക്കുപോലുമുണ്ടായത്.
അനുഷ്ഠാനമായി രൂപംകൊണ്ട ഈ കലാരൂപം പരിഷ്കാരങ്ങൾക്കു വിധേയമായി വിൽക്കലാമേള എന്ന പേരിൽ കേരളത്തിൽ മുഴുവൻ ഉത്സവങ്ങളോടനുബന്ധിച്ച് ഒരു കലാപരിപാടിയായി അവതരിപ്പിക്കുന്നു.
തെക്കൻ തിരുവിതാംകൂറിലെ യക്ഷിയമ്പലങ്ങളിലും മാടൻതറകളിലും ദേവതകളുടെ പുരാവൃത്തം അനുഷ്ഠാനമായി ചൊല്ലുന്ന പതിവുണ്ടായിരുന്നു. 'ഏടുവായന' എന്നാണ്‌ ഇത് അറിയപ്പെടുന്നത്.
ഇതിന്റെ തുടർച്ചയായാണ്‌ വില്ലുപാട്ട് രൂപപ്പെട്ടത്.
വായനപ്പാട്ടുകളിൽ ചില മാറ്റങ്ങൾവരുത്തി കേൾവിപ്പാട്ടായി പാടുന്നത് ഉത്സവങ്ങളിൽ ഒരു അനുഷ്ഠാനമായി മാറി.
ഉപകരണങ്ങൾ വില്ലുപാട്ട് അവതരിപ്പിക്കുന്ന സംഘം
വില്ല് , വീശുകോൽ , ഉടുക്ക് , കുടം , ജാലർ എന്നീ വാദ്യോപകരണങ്ങളാണ്‌ വില്ലുപാട്ടിൽ പരമ്പരാഗതമായി ഉപയോഗിക്കുന്നത്.
പിൽക്കാലത്ത് ഹാർമോണിയം , തബല തുടങ്ങിയവയും വില്ലുപാട്ടിൽ ഉപയോഗിച്ചുതുടങ്ങി.
നവീന വില്പാട്ടിൽ ഈ ഉപകരണങ്ങൾ ചായംപൂശി ആകർഷകമാക്കിയിരിക്കും.
വില്ല്
വില്ലാണ്‌ വില്ലുപാട്ടിലെ പ്രധാന സംഗീതോപകരണം.
ഇതിന്‌ മൂന്നു മീറ്ററോളം നീളമുണ്ടായിരിക്കും വില്ലുപാട്ടിലെ വില്ലിന്‌.
കരിമ്പനത്തടി വെട്ടിമിനുക്കിയാണ്‌ വില്ലൊരുക്കുന്നത്.
വില്ലിന്റെ അറ്റങ്ങളിൽ വ്യാസം കുറവായിരിക്കും.
നീളത്തിൽ തോലോ ചരടോകൊണ്ടുള്ള ഞാണാണ്‌ ഉപയോഗിക്കുന്നത്.
വില്ലിന്റെ തണ്ടിൽ ഓരോ അരയടിക്കും ഒരോ ചിലങ്കമണി കെട്ടിയിട്ടുണ്ടാകും.
വീയൽ
വീയൽ അഥവാ വീശുകോൽ ഞാണിന്മേൽ തട്ടി ശബ്ദമുണ്ടാക്കിയാണ്‌ പാട്ട് അവതരിപ്പിക്കുന്നത്.
വില്ലിന്റെ രണ്ടുപുറത്തും വീയലടിക്കാൻ ആളുണ്ടാകും.
വീയലിന്റെ മദ്ധ്യത്തിലും മണി കെട്ടിയിരിക്കും.
ഞാണിന്റെ കമ്പനവും മണികളുടെ കിലുക്കവും ഹൃദ്യമായ സംഗീതാനുഭവമുണ്ടാക്കുന്നു.
പാട്ടിനിടയിൽ വീയൽ കറക്കിയെറിഞ്ഞ് പിടിക്കുക തുടങ്ങിയ അഭ്യാസങ്ങൾ പാട്ടുകാരുടെ സാമർത്ഥ്യപ്രകടനത്തിനുള്ള അവസരമാണ്‌.
കുടം
കുടത്തിന്റെ കഴുത്തിൽ വില്ലിന്റെ അറ്റം ഞാൺ മുകളിൽ വരത്തക്ക വിധമാണ്‌ അനുഷ്ഠാന വില്പാട്ടുകളിൽ കുടത്തിന്റെ സ്ഥാനം.
കളിമൺകുടമാണ്‌ ഉപയോഗിക്കുന്നത്.
വയ്ക്കോൽ ചുരണയിൽ വെച്ച കുടവും വില്ലും ഒരു കൈകൊണ്ട് ചേർത്തുപിടിക്കുകയും കുടത്തിന്റെ വായിൽ വട്ടത്തിൽ വെട്ടിയ കമുകിൻപാള കൊണ്ട് അടിച്ച് ശബ്ദമുണ്ടാക്കുകയുംചെയ്യുന്നു.
ജാലർ
ഇലത്താളത്തിന്റെ ചെറിയ രൂപമാണ്‌ ജാലർ.
ചിങ്കി, താളം എന്നൊക്കെ ഇതിനു പേരുകളുണ്ട്.
ഉടുക്ക്
വില്ലുപാട്ടിന്‌ ജീവൻ നൽകുന്ന വാദ്യോപകരണമാണ്‌ ഉടുക്ക് എന്നുപറയാം.
താളക്കട്ടകൾ
ഒരിഞ്ച് വണ്ണവും മൂന്നിഞ്ച് വീതിയും ആറിഞ്ച് നീളവും ഉള്ള മരക്കട്ടകളാണ്‌ വില്ലുപാട്ടിലുപയോഗിക്കുന്ന താളക്കട്ടകൾ.
തപ്പളാംകട്ട എന്ന് നാട്ടുരീതിയിൽ ഇതിനെ പറഞ്ഞുവരുന്നു.
ഇതിഹാസപുരാണകഥകളും  പുരാവൃത്തങ്ങളും വീരകഥകളും ഒക്കെയാണ്‌ വില്ലുപാട്ടുകൾക്ക് പ്രമേയമാക്കുന്നത്.
ക്ഷേത്രങ്ങളിൽ പാരായണത്തിനുപയോഗിച്ചുവന്ന പുരവൃത്തകഥാഗാനങ്ങളും വീരകഥാഗാനങ്ങളും ഒക്കെ ഉൾക്കൊള്ളുന്ന തെക്കൻ പാട്ടുകളെ ഉടച്ചുമിനുക്കിയാണ്‌ മിക്കവാറും വില്ലുപാട്ടുകൾ രൂപപ്പെടുത്തിയിട്ടുള്ളത്.
ആശാൻ പാട്ടുകൾ അവതരണോചിതമായി കെട്ടിയുണ്ടാക്കുന്നു.
തെക്കൻപാട്ടുകളിൽ ഇവ്വിധം കൂട്ടിച്ചേർക്കലുകളും വെട്ടിച്ചുരുക്കലുകളും ആധുനികീകരിക്കലും വഴി പൂർവപാഠത്തെ തിരിച്ചറിയാൻ ബുദ്ധിമുട്ടായിരിക്കുന്നു.
തെക്കൻപാട്ടുകളായ ഇരവിക്കുട്ടിപ്പിള്ളപ്പോര്‌, നീലികഥ, ഭൂതത്താൻപാട്ട് എന്നിവ ഇത്തരത്തിൽ വില്ലുപാട്ടുകളായി രൂപാന്തരപ്പെടുത്തപ്പെട്ടിട്ടുണ്ട്.
കുചേലവരലാഭ, ചിത്തിരപുത്രനയനാർക്കഥ, അയോധ്യകഥ, കോവിലൻ ചരിതം തുടങ്ങിയവ വില്ലുപാട്ടുകൾക്കുപയോഗിച്ചുവരുന്നു.
പല വില്ലുപാട്ടുകളെയും നാടോടിപ്പാട്ടുകളായി കണക്കാക്കാനാവില്ല; പഴമ അവകാശപ്പെടാനും.
സ്തുതി, ഒപ്പാര്‌‍, കുമ്മി, ദേശവർണ്ണനകൾ ഇവ ഇടകലർത്തി പാട്ടുകൾ രചിക്കാൻ സമർത്ഥരായ ആശാന്മാരുണ്ടായിട്ടുണ്ട്.
പാട്ടിന്റെ ആദ്യത്തിൽ വില്ലുപാട്ടിന്റെ പേരും ആശാന്റെ പേരും പാട്ടായോ പ്രസ്താവനയായോ സൂചിപ്പിക്കും.
ആറ്റിൻകര കുമാരപിള്ള, തെങ്ങുകുഴി ചിതംബര താണുപിള്ള, വാവറ അപ്പിപ്പിള്ള, ഇട്ടകവേലി നാരായണൻ, അഗസ്തീശ്വരം ആറുമുഖപ്പെരുമാൾ തുടങ്ങിയവർ പ്രസിദ്ധരായിത്തീർന്ന ആശാന്മാരണ്‌.
ആദ്യന്തം പാട്ടുപാടുന്ന രീതിയും പാട്ടുപാടി കഥ വിവരിക്കുന്ന രീതിയുമുണ്ട്.
പാട്ടുപാടുകയും കഥ പറയുകയും ചെയ്യുന്നവരെ പുലവൻ എന്നുവിളിക്കുന്നു.
ചില പുലവന്മാർ ആശാന്മാരുമായിരിക്കും.
തോവാള സുന്ദരം‌പിള്ള, കരിപ്പോട്ടു ചിതംബരതാണു, കോലപ്പാ പിള്ള തുടങ്ങിയവർ പുലവനാശാന്മാരാണ്‌.
നല്ല ശബ്ദവും രാഗതാളബോധവുമുള്ളവരാണ്‌ പുലവന്മാർ.
ഭാഷാചാതുര്യവും ഉച്ചാരണശുദ്ധിയുമുള്ളവർ ഈ രംഗത്ത് ശോഭിക്കുന്നു.
ഗദ്യകഥനങ്ങൾ അഭിനയത്തിന്റെ മേമ്പൊടിയോടെയാണ്‌ അവതരിപ്പിക്കുക.
താരാട്ട്, ഒപ്പാര്‌, തുടങ്ങിയവയുടെ ചുവടുപിടിച്ചാണ്‌ പാട്ടു പാടിവന്നത്.
പിൽക്കാലത്ത് ചിന്ത്, കുമ്മി, വിരുത്തം, പല്ലവി, ചരണം തുടങ്ങിയവ സ്വീകരിച്ചു.
ഒരേ ശീലിലെഴുതിയാലും സന്ദർഭാനുസാരം രാഗങ്ങൾ വ്യത്യാസപ്പെടുത്തുന്നു പുലവന്മാർ.
അഞ്ചോ ഏഴോ അംഗങ്ങളാണ്‌ പരമ്പരാഗതവില്ലുപാട്ടിൽ ഉണ്ടാകുക.
പുലവൻ പാടുകയും ശിഷ്യർ ഏറ്റുപാടുകയും ചെയ്യും.
വില്ലിന്റെ ഒരറ്റത്താണ്‌ പുലവൻ ഇരിക്കുക.
മറ്റേയറ്റത്ത് കുടം കൊട്ടുന്നയാളും.
രണ്ടുപേർക്കും തലക്കെട്ട് ഉണ്ടായിരിക്കും.
ഉത്സവങ്ങളിൽ അനുഷ്ഠാനപരമായാണ്‌ ഇത് അവതരിപ്പിക്കുന്നത്.
കന്നിമൂലയിൽ തൂശനിലയിൽ നിലവിളക്കും നിറനാഴിയും സംഗീതോപകരണങ്ങളും വെച്ച് പൂജിച്ചതിനു ശേഷമാണ്‌ പാട്ട് ആരംഭിക്കുക.
അഞ്ചുമിനുട്ടോളം നേരം കൂട്ടയ മേളം നടത്തുകയും ദേവതാസ്തുതിയോടെ പാട്ടിലേക്ക് കറ്റക്കുകയും ചെയ്യുന്നു.
കാപ്പ്
താളമില്ലാതെ ദേവതാസ്തുതി നടത്തുന്നതിനാണ്‌ കാപ്പ് എന്നുപറയുന്നത്.
നാമാവതരണം
കാപ്പിനുശേഷം വില്ലുപാട്ടിന്റെ പേര്‌ അവതരിപ്പിക്കുന്നു.
ചിലർ ഗദ്യത്തിലും ചിലർ പദ്യത്തിലുമാണ്‌ ഇത് അവതരിപ്പിക്കുന്നത്.
ഗുരുസ്തുതി, സഭാവന്ദനം, ദേശസ്തുതി
ഗുരുവിന്റെ പേരും പെരുമയും പാട്ടിലൂടെ അവതരിപ്പിച്ചതിനു ശേഷം സഭാവന്ദനത്തിനുള്ള പാട്ടു പാടുന്നു.
ശേഷം ദേശസ്തുതിയും വർണ്ണനയുമാണ്‌.
മുൻകൂട്ടി തയ്യാറാക്കിയ പാട്ടിൽ ദേശപ്പേര്‌ ചേർത്താണ്‌ ദേശസ്തുതി നടത്തുന്നത്.
കഥാവതരണം
ശിവസ്തുതി, ശാസ്താസ്തുതി(അയ്യനാർ വാഴ്ത്ത്), കേൾക്കുന്നവർക്കും മറ്റുള്ളവർക്കുമുള്ള മംഗളം തുടങ്ങിയവയോടെ കഥ പറഞ്ഞുതുടങ്ങുന്നു.
വിരുത്തം, പാടൽ, വചനം എന്നിങ്ങനെ മൂന്നു വിഭാഗങ്ങളുണ്ട്.
വിരുത്തങ്ങൾ ശ്ലോകങ്ങളെപ്പോലെ കഥാഗതിയെ സൂചിപ്പിക്കുന്ന ഈണമില്ലാത്ത വരികളാണ്‌.
വചനം കഥാവിവരണവും.
കഥയ്ക്കിടയിൽ അല്പനേരം വിനോദത്തിനു നീക്കിവെക്കാറുണ്ട്.
പിൻപാട്ടുകാർ രണ്ടു കക്ഷിയായിത്തിരിഞ്ഞ് പാട്ടുപാടി മത്സരിക്കുന്നു ഈ സന്ദർഭത്തിൽ.
കക്ഷിപ്പാട്ട് എന്നും മത്സരപ്പാട്ട് എന്നുമൊക്കെ ഇതിനെ വിളിക്കുന്നു.
ഒരു കക്ഷിയിലുള്ളവർ ഒരു രാഗത്തിലുള്ള പാട്ടുപാടുകയും മറുകക്ഷിക്കാർ അതേ രാഗത്തിൽ മറ്റൊന്ന് പാടുകയുംവേണം.
ആദ്യകക്ഷി പാടിയതിന്റെ ഹാസ്യാനുകരണമാണ്‌ രണ്ടാമത്തെ കക്ഷി നടത്തുക.
ആധുനികകാലത്ത് ചലച്ചിത്രഗാനങ്ങളും ഇതിൽ ഇടം‌പിടിക്കുന്നു.
പാരഡി ചൊല്ലാനാവാത്ത കക്ഷി പരാജയപ്പെടുന്നു.
പാട്ടിന്റെ ഇടയ്ക്ക് ചില പാട്ടുകെട്ടുകൾ പുതുതായി ചേർക്കുന്ന പതിവുണ്ട്.
ഇടതിരി എന്നാണ്‌ ഇത് അറിയപ്പെടുന്നത്.
ശിഷ്യന്മാരാണ്‌ ഇത് പാടുക.
പുലവർക്ക് വിശ്രമത്തിനുള്ള സമയമാണിത്.
വാഴ്ത്തോടുകൂടി പാട്ട് അവസാനിപ്പിക്കുന്നു.
നവീനവില്പാട്ട്
കാൽ നൂറ്റാണ്ടുമുൻപ് കന്യാകുമാരി സ്വദേശിയായ തിരുവട്ടാർ ബാലൻപിള്ളയാണ്‌ അനുഷ്ഠാനകലയായിരുന്ന വില്ലുപാട്ടിനെ ജനകീയകലയാക്കി മാറ്റാനുള്ള ആദ്യശ്രമം നടത്തുന്നത്.
സംഘത്തിലെ എല്ലാവരും സംഗീതോപകരണങ്ങൾ പ്രവർത്തിപ്പിക്കുക, ഹാർമോണിയം, തബല തുടങ്ങിയവ ഉപയോഗിക്കുക, പശ്ചാത്തലത്തിൽ നീലയവനിക ഉപയോഗിക്കുക തുടങ്ങിയവയാണ്‌ അദ്ദേഹം വരുത്തിയ പ്രധാന മാറ്റങ്ങൾ.
വില്ല് നിലത്ത് വെയ്ക്കുന്ന രീതിയാണ്‌ മറ്റൊരു പരിഷ്കാരം.
സംഘാംഗങ്ങളിൽ ആർക്കും പാടാൻ സ്വാതന്ത്ര്യംനൽകുകയും കഥാകഥനം മറ്റൊരു സംഘാംഗത്തെ ഏല്പിക്കുകയും സംഘാംഗങ്ങൾ ഏഴായി നിജപ്പെടുത്തുകയും ചെയ്തു.
സംഘത്തിലെ പ്രധാനിയാണ്‌ വില്ലടിക്കുന്നത്.
നെയ്യാറ്റിൻകര കേശവൻ നായരാണ്‌ മറ്റൊരു പരിഷ്കർത്താവ്.
സംഘാംഗങ്ങളുടെ വേഷവിധാനത്തിലാണ്‌ അദ്ദേഹം മാറ്റം‌വരുത്തിയത്.
നിറമുള്ള കിന്നരിക്കുപ്പായം, പട്ടുതലക്കെട്ട്, പവിഴമാല തുടങ്ങിയ ആടയാഭരണങ്ങളിലൂടെ വില്ലുപാട്ടിന്‌ ദൃശ്യാനുഭൂതി നൽകി  അദ്ദേഹം.
നെയ്യാറ്റിൻകരയിൽ അദ്ദേഹം സ്ഥാപിച്ച 'യുഗസന്ധ്യ' ഉത്സവവേദികളിൽ ശ്രദ്ധേയമായ വിൽക്കലാമേളകൾ അവതരിപ്പിച്ചുവരുന്നു.
അടുത്ത കാലത്ത് സ്ത്രീകൾ വില്ലുപാട്ടിൽ കടന്നുവരികയും ട്രൂപ്പുകൾ രൂപവത്കരിക്കുകയും ചെയ്തിട്ടുണ്ട്.
ആധുനികസംഗീതോപകരണങ്ങളും വർണ്ണപ്രകാശവിന്യാസങ്ങളുംകൊണ്ട് വില്ലുപാട്ട് ജനകീയമായിത്തീർന്നു.
പാട്ട് എന്നതിനെക്കാൾ വിവിധ കലകളുടെ ഒരു വിരുന്നായി മാറിയതിനാൽ വിൽക്കലാമേള എന്ന പേര്‌ സ്വീകരിച്ചു.
കഥാപ്രസംഗത്തെ അനുസ്മരിപ്പിക്കുമെങ്കിലും സ്വന്തമായ വ്യക്തിത്വം അവകാശപ്പെടാനാവുന്ന ഈ പുതിയ രൂപത്തിനെ കേരളത്തിലങ്ങോളമിങ്ങോളമുള്ളവർ സ്വീകരിച്ചുകഴിഞ്ഞു.
ചരിത്രപുരുഷന്മാരുടെയും വിശ്വസാഹിത്യകൃതികളുടെയും ഇതിവൃത്തങ്ങൾ സ്വീകരിച്ച് തനിമലയാളത്തിൽ ആവിഷ്കരിക്കുന്ന നവീനവില്പാട്ട് തമിഴിന്റെ അതിപ്രസരമുള്ള തെക്കൻപാട്ടുശൈലിയിൽനിന്ന് തികച്ചും ഭിന്നമായ ലോകത്താണ്‌.
വില്ലുപാട്ട് തമിഴ്നാട്ടിൽ ഇവകൂടി കാണുക അവലംബം പുറത്തേക്കുള്ള കണ്ണികൾ https://www.facebook.com/profile.php?id=100032738239872 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ കേരളസാഹിത്യചരിത്രം ഒന്നാംഭാഗം പു.
൨൭൧
വില്ലുവണ്ടി സമരം
ജാതിനിയമങ്ങൾ തങ്ങളുടെ സമൂഹത്തിൽ കർശനമായി പാലിക്കുന്നുണ്ടെന്ന് തിരുവിതാംകൂർ രാജാക്കൻമാർ ഉറപ്പുവരുത്തിയിരുന്നു.
1850 വരെ തിരുവിതാംകൂർ സമൂഹം ജാതി വഴക്കങ്ങളുടെ അടിസ്ഥാനത്തിലാണ് ജീവിച്ചിരുന്നത്.
ഒരു പ്രദേശത്ത് ജനിച്ച് അവിടെ തന്നെ ജീവിച്ച് പുറത്തേക്കൊന്നും സഞ്ചരിക്കാതെ അവിടെ തന്നെ മരിക്കുന്ന ഒരു നിശ്ചല സമൂഹമായിരുന്നു പത്തൊമ്പതാം നൂറ്റാണ്ടിന്റെ ആരംഭം വരെ കേരളീയ സമൂഹം.
ഇങ്ങനെയുള്ള ഒരു സമൂഹത്തിലേക്ക് കടന്നു വന്ന കോളോണിയൽ ശക്തികളാണ് പരമ്പരാഗത സാമൂഹ്യ ഘടനയെ അടിസ്ഥാനപരമായി പ്രകമ്പനം കൊള്ളിച്ചതു്.
ആ പ്രകമ്പനമാണു് കേരളത്തിലെ നവോത്ഥാന പ്രവർത്തനങ്ങൾ സമൂഹഘടനയിലെ ഏറ്റവും അടിത്തട്ടിൽ ദുരിതജീവിതം നയിച്ചിരുന്ന കീഴാളരിൽ നിന്നാരംഭിക്കാൻ കാരണമായതു്.
1860-ൽ കേരളത്തിലൊരു പൊതുമരാമത്ത് വകുപ്പ് തിരുവിതാംകൂറിൽ പ്രവർത്തനമാരംഭിച്ചു.
തിരുവിതാംകൂറിൽ തെക്ക്-വടക്കൊരു പാത നിർമ്മിക്കാമെന്ന് വിദേശിയായ എഞ്ചിനീയർ ശ്രീമൂലം തിരുന്നാളിനോട് പറഞ്ഞപ്പോൾ മുറജപ മഹോൽസവം വരുകയാണ്, അതുകൊണ്ട് പണവും തൊഴിലാളികളെയും തരാൻ കഴിയില്ലായെന്നാണ് മറുപടി പറഞ്ഞത്.
കാരണം രാജക്കൻമാർക്ക് റോഡ് ആവശ്യമില്ലായിരുന്നു.
പല്ലക്ക് ചുമക്കുന്നവൻ ഏതുവഴി പോകുന്നുവെന്നതും അവർക്കൊരു പ്രശ്നമല്ലായിരുന്നു.
നാട്ടുകാർക്കും റോഡുകളാവശ്യമാണെന്ന് തോന്നിയിരുന്നില്ല.
കാരണം പഴയ ശീലങ്ങൾ മാറ്റാനിഷ്ടപ്പെടാത്ത ഒരു വ്യവസ്ഥിതിയായിരുന്നു അന്നവിടെ ഉണ്ടായിരുന്നത്.
പിന്നീട് പതിയെ പതിയെ റോഡുകൾ നിർമ്മിക്കപ്പെട്ടു.
രാജവീഥികളും ഗ്രാമവീഥികളെന്നുമുള്ള രണ്ട് തരം റോഡുകളാണു് നിർമ്മിക്കപ്പെട്ടതു്.
രാജവീഥികൾ പൊതുവഴികളും ഗ്രാമവീഥികൾ സ്വകാര്യ വഴികളുമായിരുന്നു.
1886-ൽ എല്ലാ ജാതിമതസ്ഥർക്കും ഉപയോഗിക്കാനായി രാജവീഥി തുറന്നു കൊടുക്കപ്പെട്ടെങ്കിലും സമൂഹം അതു് അനുവദിച്ചില്ല.
പുലയജാതിയിൽ ജനിച്ച അയ്യൻ കാളിക്കു് ചെറുപ്പംമുതൽ തന്നെ അനുഭവിക്കേണ്ടി വന്ന ഒരു സാമൂഹിക അസമത്വമാണ് സഞ്ചാര സ്വാതന്ത്ര്യ നിഷേധം.
വിശേഷ വസ്ത്രങ്ങളണിഞ്ഞ് വില്ലുവണ്ടിയിലായിരുന്നു അക്കാലത്തെ പ്രമാണിമാരുടെ സഞ്ചാരം.
ഇവരുടെ യാത്രക്കിടയിൽ ചെന്നുപെടുന്ന കീഴാളർ വഴിമാറി നടക്കേണ്ടിയിരുന്നു.
ഈ ഗർവിനെ അതേ നാണയത്തിൽ നേരിടാൻ അയ്യൻകാളി തീരുമാനിച്ചു.
അദ്ദേഹം ഒരു കാളവണ്ടി വാങ്ങി, മുണ്ടും മേൽമുണ്ടും വെള്ള ബനിയനും തലപ്പാവും ധരിച്ചു്, പൊതുവീഥിയിലൂടെ സാഹസിക യാത്രനടത്തി.
സവർണ്ണ ജാതിക്കാർ ഈ യാത്ര തടഞ്ഞു.
അയ്യങ്കാളി തന്റെ കയ്യിലുണ്ടായിരുന്ന കത്തി വലിച്ചൂരി സവർണ്ണരെ വെല്ലുവിളിച്ചു.
അയ്യൻകാളിയെ എതിരിടാൻ ആർക്കും ധൈര്യമുണ്ടായിരുന്നില്ല.
അദ്ദേഹം ആരേയും കൂസാതെ തന്റെ വണ്ടിയിൽ യാത്ര തുടർന്നു.
ആവേശഭരിതരായ അനുയായികൾ അദ്ദേഹത്തിന് അകമ്പടി സേവിച്ചു.
സ്വന്തം സമുദായത്തിലുള്ളവർ ആദരപൂർവം അദ്ദേഹത്തെ അയ്യങ്കാളി യജമാനൻ എന്നു വിളിക്കുവാൻ തുടങ്ങി.
അയ്യൻകാളിയുടെ നടപടികളെ സ്വാഭാവികമായും ജന്മിമാർ ധിക്കാരമായിക്കണ്ടു.
അദ്ദേഹത്തെയും കൂട്ടരെയും എങ്ങനെയും അടിച്ചൊതുക്കാനായിരുന്നു പിന്നീടവരുടെ ശ്രമം.
1898-99 കാലഘട്ടങ്ങളിൽ ബാലരാമപുരം, കഴക്കൂട്ടം, കണിയാപുരം തുടങ്ങി അയ്യൻകാളിയുടെ സ്വാധീനമേഖലകളിലെല്ലാം മാടമ്പികളുമായി ശക്തമായ ഏറ്റുമുട്ടലുകളുണ്ടായി.
തെരുവുകളിൽ അധഃസ്ഥിതരുടെ ചോരയൊഴുകിയെങ്കിലും സ്വസമുദായത്തിലും ഇതര അധഃസ്ഥിത ജനവിഭാഗങ്ങൾക്കിടയിലും അയ്യൻകാളി ആരാധ്യ പുരുഷനായി.
സഞ്ചാരസ്വാതന്ത്ര്യനിഷേധത്തിനെതിരെ അയ്യൻകാളി നടത്തിയ ആ ഒറ്റയാൾ പോരാട്ടം ചരിത്രത്തിലെ ധീരോദാത്തമായ ചുവടുവെയ്പാണ്.
ജനാധിപത്യ പ്രക്രിയയെ കീഴ്ത്തട്ടിലേക്ക് കൊണ്ട് വരുകയായിരുന്നു മഹാത്മ അയ്യൻകാളി.
വില്ലൂന്നി ഇംഗ്ലീഷ് വിലാസം https://ml.wikipedia.org/wiki/Dendrelaphis
Dendrelaphis ജനുസ്സിൽ പെട്ട മരംകേറികളായ വിഷമില്ലാത്ത പാമ്പുകളെയാണ് വില്ലൂന്നി എന്ന് വിളിക്കുന്നത് .
വില്ല് ഊന്നി നിൽക്കുന്ന പോലെയായതുകൊണ്ടാണ് ഇവയെ വില്ലൂന്നിയെന്ന് വിളിക്കുന്നത്.
ഈ കുടുംബത്തിലെ പാമ്പുകളുടെ പുറം ഭാഗം തവിട്ടു കലർന്ന പിച്ചള നിറത്തിലാണ് അതിനാൽ ഇവയെ പൊതുവെ ബ്രോൺസ്ബാക്ക് ( Bronzeback) എന്ന് വിളിക്കാറുണ്ട്.
ഈ പാമ്പിന് കൊമ്പേറിപാമ്പ് , കൊമ്പേറി മൂർഖൻ ,മരചേക എന്നീ പേരുകളുണ്ട്.
മെലിഞ്ഞ് നീണ്ട ഈ പാമ്പ് ഏകദേശം ഒരു മീറ്ററോളം നീളമുണ്ടാകും.
പരന്ന തലയും വലിയ കണ്ണുകളുമാണ് ഇവയെ തിരിച്ചറിയാൻ സഹായിക്കുന്ന അടയാളങ്ങൾ.
വാലിനെ കരുത്ത വരകളും കണ്ണുകൾക്ക് ചുറ്റും വെളുത്ത വരകളുമുണ്ട്.
മരത്തിൽ വസിക്കുന്ന പല്ലി , ഓന്ത് , ചെറുപക്ഷികൾ എന്നിവയാണ് പ്രധാന ആഹാരം .
ഇരപിടിയ്ക്കുന്നതിനിടയിൽ വലിയ മരങ്ങളിൽ നിന്ന് താഴേയ്ക്ക് തെറിച്ച് വീഴാറുണ്ട്.
താഴേക്ക് വീഴുമ്പോൾ ഇവ ശരീരം വില്ലുപോലെ വളയ്ക്കും.
അതുകൊണ്ടാണ് ഇവയ്ക്ക് വില്ലൂന്നി എന്ന പേർ കിട്ടിയത്.
മഴക്കാലം തുടങ്ങുന്നതിനുമുമ്പാണ് ഇവ മുട്ടയിടുന്നത്.
മരപ്പൊത്തിലാണ് മുട്ടയിടുന്നത്.
ഒരു തവണ എട്ടോളം മുട്ടകളിടും.
രണ്ട് മാസം വേണം മുട്ട വിരിയാൻ.
ഈ കുടുംബത്തിൽ നിരവധി പാമ്പുകൾ ഉണ്ട്.
ഇവയെപറ്റിയുള്ള പഠനങ്ങൾ ഇപ്പോഴും നല്ല രീതിയിൽ നടക്കുന്നുണ്ട്.
താഴെ പറയുന്ന വില്ലൂന്നികളെ ഇതുവരെ കണ്ടെത്തിയിട്ടുണ്ട്.
ആസ്ത്രേലിയ , ന്യൂഗിനിയ , ഏഷ്യ എന്നിവിടങ്ങളിൽ ഈ പാമ്പുകളെ കാണാം നം.
ആംഗലേയ നാമം ശാസ്ത്രനാമം ചിത്രം 1 Boulenger's Bronzeback Dendrelaphis bifrenalis 2 Northern Tree Snake Dendrelaphis calligastra 3 Striped Bronzeback Dendrelaphis caudolineatus 4 Wall's Bronzeback Dendrelaphis cyanochloris 5 Giri's Bronzeback Dendrelaphis girii 6 Gore's Bronzeback Dendrelaphis gorei 7 Southern Bronzeback Dendrelaphis grandoculis 8 Tiwari's Bronzeback Dendrelaphis humayuni 9 Painted Bronzeback Dendrelaphis pictus 10 Green Tree Snake Dendrelaphis punctulata 11 Bronzeback Snake Dendrelaphis tristis 12 Southern bronzeback tree snake Dendrelaphis chairecacos
വില്ലെം ഐന്തോവൻ An early ECG device
വില്ലെം ഐന്തോവൻ (ജീവിതകാലം: 21 മെയ് 1860 - 29 സെപ്റ്റംബർ 1927) ഒരു ഡച്ച് വൈദ്യനും ശരീരശാസ്‌ത്രജ്ഞനുമായിരുന്നു.
1895 ൽ ആദ്യത്തെ പ്രായോഗിക ഇലക്ട്രോകാർഡിയോഗ്രാം (ഇസിജി അല്ലെങ്കിൽ ഇകെജി) കണ്ടുപിടിച്ച അദ്ദേഹം 1924 ൽ ഫിസിയോളജി അഥവാ മെഡിസിനിൽ നോബൽ പുരസ്കാരം നേടി (ഇലക്ട്രോകാർഡിയോഗ്രാമിന്റെ പ്രവർത്തനരീതി കണ്ടെത്തിയതിന്റെ പേരിൽ).
ഡച്ച് ഈസ്റ്റ് ഇൻഡീസിലെ (ഇപ്പോൾ ഇന്തോനേഷ്യ ) ജാവയിലെ സെമരാങിൽ ലൂയിസ് മാരി മത്തിൽഡെ കരോലിൻ (ഡി വോഗൽ), ജേക്കബ് ഐന്തോവൻ എന്നിവരുടെ മകനായി വില്ലം ഐന്തോവൻ ജനിച്ചു.
വില്ലെം ഒരു കുട്ടിയായിരിക്കുമ്പോൾത്തന്നെ വൈദ്യനായിരുന്ന അദ്ദേഹത്തിന്റെ പിതാവ് അന്തരിച്ചു.
1870-ൽ മക്കളോടൊപ്പം നെതർലാൻഡിലേക്ക് മടങ്ങിയ മാതാവ് ഉത്രെച്റ്റിൽ താമസമാക്കി.
അദ്ദേഹത്തിന്റെ പിതാവ് യഹൂദ, ഡച്ച് പാരമ്പര്യമുള്ളയാളും മാതാവ് ഡച്ച്, സ്വിസ് വംശപരമ്പരയിലുള്ളയാളുമായിരുന്നു.
1885-ൽ ഐന്തോവൻ ഉട്രെച്റ്റ് സർവകലാശാലയിൽ നിന്ന് മെഡിക്കൽ പഠനത്തിൽ ബിരുദം നേടി.
1886 ൽ ലെയ്ഡൻ സർവകലാശാലയിൽ പ്രൊഫസറായി നിയമിക്കപ്പെട്ടു.
1902-ൽ റോയൽ നെതർലാന്റ്സ് അക്കാദമി ഓഫ് ആർട്സ് ആൻഡ് സയൻസസിൽ അദ്ദേഹം അംഗമായി.
നെതർലാൻഡിലെ ലെയ്ഡനിൽ വച്ച് അന്തരിച്ച അദ്ദേഹത്തിന്റെ മൃതദേഹം 6 ഹാർലെമ്മെർസ്ട്രാറ്റ്വെഗിലുള്ള റിഫോംഡ് ചർച്ചിലെ  ശ്മശാനത്തിൽ സംസ്കരിച്ചു.
അദ്ദേഹത്തിന്റെ ശവകൂടീരം സന്ദർശിച്ച് ആദരാഞ്ജലികൾ അർപ്പിക്കുന്നത് പ്രോത്സാഹിപ്പിക്കപ്പെടുന്നു.
ഐന്തോവന്റെ കാലത്തിനുമുമ്പ്, ഹൃദയമിടിപ്പ് വൈദ്യുത പ്രവാഹങ്ങൾ ഉൽ‌പാദിപ്പിക്കുന്നുവെന്ന് അറിയാമായിരുന്നുവെങ്കിലും അക്കാലത്തെ ഉപകരണങ്ങൾക്ക് ഹൃദയത്തിൽ നേരിട്ട് ഇലക്ട്രോഡുകൾ സ്ഥാപിക്കാതെ ഈ പ്രതിഭാസത്തെ കൃത്യമായി അളക്കാൻ കഴിഞ്ഞിരുന്നില്ല.
1901 ന്റെ പ്രാരംഭം മുതൽ ഐന്തോവൻ ഒരു സ്ട്രിംഗ് ഗാൽവനോമീറ്റർ പ്രോട്ടോടൈപ്പുകളുടെ ഒരു പരമ്പര പൂർത്തിയാക്കിയിരുന്നു.
ഈ ഉപകരണം വളരെ ശക്തമായ വൈദ്യുതകാന്തികങ്ങൾക്കിടയിൽക്കൂടി കടന്നുപോകുന്ന വളരെ നേർത്ത ഫിലമെന്റുള്ള ഒരു ചാലക വയറാണ് ഈ ഉപകരണത്തിൽ ഉപയോഗിച്ചത്.
ഫിലമെന്റ് വഴി ഒരു വൈദ്യുതി കടന്നുപോകുമ്പോൾ, വൈദ്യുതധാരയാൽ സൃഷ്ടിക്കപ്പെട്ട കാന്തികക്ഷേത്രം തന്ത്രി ചലിക്കാൻ കാരണമാക്കിയിരുന്നു.
യഥാർത്ഥ യന്ത്രത്തിന് ശക്തമായ വൈദ്യുതകാന്തങ്ങളെ തണുപ്പിക്കാൻ വെള്ളംആവശ്യമാണെന്നതുപോലതന്നെ ഏകദേശം 270 കിലോഗ്രാം ഭാരമുണ്ടായിരുന്ന ഇത് പ്രവർത്തിപ്പിക്കാൻ അഞ്ച് പേർ ആവശ്യമായിരുന്നു.
മാംസത്തിന്റെയും അസ്ഥികളുടെയും ഉള്ളിലായിരുന്നിട്ടുകൂടി ഹൃദയത്തിന്റെ വൈദ്യുത പ്രവർത്തനം അനായാസം അളക്കാനുള്ള ഈ ഉപകരണം സാധാരണ ഗാൽവാനോമീറ്ററിന്റെ സംവേദനക്ഷമത വർദ്ധിപ്പിച്ചു.
ഈ കണ്ടുപിടുത്തം ട്രാൻസ്റ്റോറാസിക് ഇലക്ട്രോകാർഡിയോഗ്രാഫി അനുവദിച്ചു.
പിന്നീടുള്ള സാങ്കേതിക മുന്നേറ്റങ്ങൾ‌ മികച്ചതും കൂടുതൽ‌ പോർ‌ട്ടബിൾ‌ ആയതുമായ ഇ‌കെ‌ജി ഉപകരണങ്ങൾ‌ കൊണ്ടുവന്നുവെങ്കിലും, ഒരു ഇ‌കെജിയെ വിവരിക്കുന്നതിന്‌ ഉപയോഗിച്ച മിക്ക പദങ്ങളും ഐന്തോവൻ നിന്നുള്ളതാണ്.
പി, ക്യു, ആർ, എസ്, ടി എന്നീ അക്ഷരങ്ങളെ വിവിധ വ്യതിചലനങ്ങളിലേക്ക് അദ്ദേഹം നിയോഗിച്ചത് ഇപ്പോഴും ഉപയോഗിക്കപ്പെടുന്നു.
സ്ട്രിംഗ് ഗാൽവനോമീറ്ററിന്റെ വികാസപരിണാമത്തിനുശേഷം, ഐന്തോവൻ നിരവധി ഹൃദയ സംബന്ധമായ തകരാറുകളുടെ ഇലക്ട്രോകാർഡിയോഗ്രാഫിക് സവിശേഷതകൾ വിവരിച്ചു.
പിന്നീടുള്ള ജീവിതത്തിൽ, അക്കൌസ്റ്റിക്സ് പഠനത്തിലേക്ക് ശ്രദ്ധ തിരിച്ച ഐന്തോവൻ പ്രത്യേകിച്ച് ഹൃദയ ശബ്ദങ്ങളെക്കുറിച്ച് ഡോ. പി. ബട്ടാർഡിനോടൊപ്പം ഗവേഷണം നടത്തി.
മെഡിക്കൽ ഡയഗ്നോസിസിൽ ഉപയോഗിക്കപ്പെട്ട ഇലക്ട്രോകാർഡിയോഗ്രാഫിയുടെ ആദ്യ പ്രായോഗിക സംവിധാനം കണ്ടുപിടിച്ചതിന്റെ പേരിൽ 1924 ൽ ഫിസിയോളജി അല്ലെങ്കിൽ മെഡിസിനിൽ ഐന്തോവന് നോബൽ സമ്മാനം ലഭിച്ചു.
അവലംബം ↑ original URL now redirects to https://ethw.org/Willem_Einthoven ↑ ↑ The Walbeek Family from Holland:Information about Louise Marie Mathilde Carolien de Vogel .
Familytreemaker.genealogy.com (1927-09-29).
original URL redirects to https://www.genealogy.com/ftm/w/a/l/Theodorus-J-Walbeek/WEBSITE-0001/UHP-0191.html ↑ I6359: Valcherius BOREL (dates unknown) .
Rootsweb.ancestry.com.
original URL redirects to http://sites.rootsweb.com/~chevaud/vevay/d0000/g0000021.html#I3651 ↑ ↑ ↑ Van Ditzhuijzen, Jeannette (8 September 2005).
Bijna vergeten waren ze, de rustplaatsen van roemruchte voorvaderen.